**PROTOKOL KORIŠTENJA KNJIŽNICE I ČITAONICE OD 1. LIPNJA 2020.**

Od ponedjeljka, 1. lipnja, omogućit ćemo korištenje čitaonice Knjižnice GrAFOS-a, ali po posebnim pravilima, sukladnim preporukama HZJZ, [*Smjernicama za pripremu i rad čitaonica u knjižnicama u uvjetima epidemije COVID-19*](file:///C:\Users\VesnaZ\Desktop\Smjernice%20za%20pripremu%20i%20rad%20citaonica%20-2020-05-20.doc)i naputku uprave GrAFOS-a.

Rad u čitaonici bit će omogućen **svakoga radnog dana od 9 do 13 sati na 10 radnih mjesta**.

Ako želite raditi u čitaonici,**morate:**

* **najaviti se e-poštom:**[**acosic@gfos.hr**](mailto:ksenijab@gfos.hr)**,**[**smurat@gfos.hr**](mailto:smurat@gfos.hr)**,** [**vesnaz@gfos.hr**](mailto:vesnaz@gfos.hr) **ili telefonom u radno vrijeme na brojeve (385) 31 540 073 i (385) 31 540 094**
* **reći točno što vam treba – želite li samo učiti iz svojih materijala ili trebate građu koju ćete koristiti u čitaonici; u tom slučaju pošaljite popis potrebne literature i navedite željeni termin (dan, sat) dolaska**
* **koristiti samo južni (glavni) ulaz pri dolasku (radi mjerenja temperature i prijave podataka dežurnoj osobi na ulazu) i dezinficirati ruke**
* **dođite u dogovoreno vrijeme (koje će vam knjižničarke potvrditi e-porukom), u čitaonicu uđite na “gornji” ulaz (iz Legere kluba) i sjedite na mjesto koje je rezervirano za Vas**
* **knjižničarke će zabilježiti vrijeme dolaska u čitaonicu, kontakt podatke i vrijeme odlaska iz čitaonice; te su informacije potrebne epidemiolozima radi brže identifikacije i kontaktiranja u slučaju otkrivanja zaraze**
* **preporučuje se nošenje zaštitnih maski i rukavica i obvezno dezinficiranje ruku pri ulasku u čitaonicu**
* **za izlazak iz zgrade koristiti zapadni  izlaz (prema Fakultetu agrobiotehničkih znanosti)**

**Posudba i vraćanje knjiga** i dalje se odvija prema [pravilima](http://www.gfos.unios.hr/knjiznica/posudba-za-studente) koja smo objavili na mrežnoj i FB stranici, s tim da smo kutije u koje odlažete građu koju vraćate, odnosno uzimate pripremljenu građu koju posuđujete, prebacili na stolić u Legere klub.

Sva vraćena literatura, prema preporukama Hrvatskoga zavoda za javno zdravstvo i smjernicama Nacionalne i sveučilišne knjižnice u Zagrebu, **ostavlja se u karanteni 72 sata**, a tek je potom raspoloživa za novu posudbu.

Studenti koji se trebaju upisati / produžiti upis ili žele neku informaciju, mogu doći do pulta, ali uz držanje propisanog razmaka od 2 m.

#OstanimoOdgovorni